Rikunarita-ORG/Wikinium huggingface dataset:
# उपग्रह नौवहन प्रणाली

व्यापारिक जलयान पर लगी एक नेविगेशन प्रणाली
उपग्रह संचालन का एक प्रमुख उपयोग : प्रिसिजन गाइडेड मिसाइल
**उपग्रह नौवहन प्रणाली** (Satellite Navigation System) कृत्रिम उपग्रहों की एक प्रणाली को कहते हैं जो विश्व में सर्वत्र भू-स्पेसिअल पोजिशनिंग प्रदान करने में समर्थ हो। इस प्रणाली की सहायता से छोटे इलेक्ट्रानिक रिसीवर अपनी स्थिति (अक्षांश, देशान्तर तथा ऊँचाई) की अत्यन्त यथार्थता (precision) से गणना कर लेते हैं। ये इलेक्ट्रानिक रिसीवर वर्तमान स्थानीय समय की गणना भी कर लेते हैं।

## इन्हें भी देखें

* जीपीआरएस
* भारतीय क्षेत्रीय नौवहन उपग्रह प्रणाली

## बाहरी कडियाँ

* आईआरएनएसएस 1सी का सफल प्रक्षेपण (वेबदुनिया)
# आर्डिनेंस सर्वेक्षण राष्ट्रीय ग्रिड

**आर्डिनेंस सर्वेक्षण नेशनल ग्रिड संदर्भ प्रणाली** (अंग्रेज़ी: Ordnance Survey National Grid reference system) भूगोल ग्रिड संदर्भ प्रणाली है जिसका उपयोग ग्रेट ब्रिटेन में किया जाता है। यह अक्षांश और रेखांश के प्रयोग से भिन्न होता है।

## सन्दर्भ
# ऊँचाई

पृथ्वी का ऊँचाई हिस्टोग्राम histogram – लगभग 71% पृथ्वी की सतह समुद्र द्वारा आच्छादित है
**ऊँचाई** (अंग्रेज़ी: Elavation) वह माप है जो किसी धरातलीय बिंदु की (स्थान की) किसी सन्दर्भ तल से ऊर्ध्वाधर दूरी या ऊँचाई बताती है; जिसमें सन्दर्भ तल बहुधा समुद्र तल अथवा ज्योइड (Geoid) होता है।

ज्योइड एक तरह की काल्पनिक आकृति है जो समुद्री जल की औसत सतह से निर्मित मानी जाती है और साथ ही महाद्वीपीय भागों में भी इस सतह के विस्तार को प्रकल्पित कर लिया जाता है।

चूँकि अलग-अलग जगहों पर गुरुत्वाकर्षण बल में भूपर्पटी की चट्टानों की सघनता में भिन्नता के कारण कुछ-न-कुछ अंतर पाया जाता है, प्रत्येक जगह पर इस ज्योइडल सतह या समुद्र तल की पृथ्वी के केन्द्र से दूरी एक सामान नहीं होती। इसी लिये प्रत्येक देश अपने सर्वेक्षणों के लिये किसी एक निश्चित जगह के समुद्र तट पर स्थित बिंदु के समुद्र तल को सन्दर्भ तल मान कर ऊंचाईयों की गणना करता है। भारत में ऊँचाइयाँ मद्रास (अब चेन्नई) के समुद्र तट से मापी जातीं रही हैं और यहीं से ग्रेट आर्क सर्वे आरम्भ हुआ था। अब भारत की ऊँचाइयाँ एवरेस्ट-1930 सन्दर्भ तल से मापी जाती हैं जिसका आधार बिंदु मध्य प्रदेश में कल्याणपुर के पास है।

## उच्चामवच

## तुंगमितिक अध्ययन

तुंगतामिति (Hypsography) चित्रण; Notice that Earth has two peaks in elevation, one for the continents, the other for the ocean floors.
## इन्हें भी देखें

* ऊँचाई (विमानन)
* समुद्र तल से ऊँचाई

## सन्दर्भ
# दीर्घवृत्ताभ

एक दीर्घवृत्ताभ का चित्रण जिसमें *a* = 3, *b* = 2, *c* = 1
**दीर्घवृत्ताभ** या **ऍलिप्सॉइड** (अंग्रेजी: ellipsoid) एक बंद सतह का अन्डेनुमा आकार होता है। दीर्घवृत्ताभ दीर्घवृत्त (ऍलिप्स) की तरह ही होता है लेकिन जहाँ दीर्घवृत्त केवल दो आयामों (डिमॅनशन) का होता है वहाँ दीर्घवृत्ताभ तीन या उस से ज़्यादा आयामों में होता है। हमारे ब्रह्माण्ड के जिस दिक् ("स्पेस") का मनुष्यों को अनुभव होता है उसमें त्रिआयामी दीर्घवृत्ताभ होते हैं। जो समीकरण तीन आयामों (x, y, z) के दिक् में एक मानक अक्ष-अनुकूल ("एक्सिस अलाइन्ड") दीर्घवृत्ताभ दर्शाता है वह इस प्रकार है -

 WIKINIUM\_MATH\_PH\_0
जहाँ "a" और "b" दीर्घवृत्ताभ के मध्यरेखाओं ("x" और "y" आयामों के इक्वेटर) के अर्धव्यास (रेडियस) हैं और "c" ध्रुवीय (यानि "z" आयाम) का अर्धव्यास है।

## इन्हें भी देखें

* दीर्घवृत्त
# साहुल

साहुल
धागा के साथ साहुल
साहुल की सहायता से दीवार की उर्ध्वाधरता की जाँच
साहुल तथा कोण-दर्शाने वाले पैमाने की सहायता से बना आनतिमापी (inclinometer)
**साहुल** (plumb bob या plummet) एक हाथ औजार है जिसका उपयोग राजगीरी में उर्ध्वाधर रेखा पाने के लिये किया जाता है। इसमें एक धातु का भार होता है जिसका नीचे वाला सिरा नुकीला होता है। इस भार को एक धागे या पतली रस्सी से लटकाकर उर्ध्वाधर तल की उर्ध्वाधरता का पता लगाया जाता है। उदाहरण के लिये दीवार जोडते समय बार-बार देखना पड़ता है कि दीवार की जोड़ाई उर्ध्वाधर हो रही है या यह किसी तरफ झुक रहा है। झुकी दीवार के आसानी से गिरने का खतरा होता है।

## इन्हें भी देखें

* आनतिमापी (inclinometer)
* स्पिरिट लेविल
* जलतल (वातर लेविल)
# निर्देशांक पद्धति

दो आयाम (डिमॅनशनों) में ध्रुवीय निर्देशांक पद्धति में किसी भी बिंदु का स्थान उसके कोण और त्रिज्या (रेडियस) से पूर्णतः निर्धारित हो जाता है
**निर्देशांक पद्धति** (फ्रेंच: Système de coordonnées, अंग्रेजी: Coordinate system, जर्मन: Koordinatensystem) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि गोलीय निर्देशांक पद्धति और ध्रुवीय (पोलर) पद्धति जैसी अन्य प्रणालियाँ भी उपलब्ध हैं।

## इन्हें भी देखें

* आयाम
* कार्तीय निर्देशांक पद्धति

## सन्दर्भ
# गोला

गोला
**गोला** (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है।

## निर्देशांक ज्यामितीय समीकरण

यदि गोले का केन्द्र WIKINIUM\_MATH\_PH\_0 तथा त्रिज्या WIKINIUM\_MATH\_PH\_2 हो तो गोले के तल का कोई बिन्दु WIKINIUM\_MATH\_PH\_4 निम्नलिखित समीकरण को संतुष्ट करेगा।

 WIKINIUM\_MATH\_PH\_6 .
**r** त्रिज्या वाले गोले का प्राचलिक समीकरण यह है:

 WIKINIUM\_MATH\_PH\_8
== सूत्र ==अध्द गोले का कुल पृष्ठ

यदि गोले की त्रिज्या WIKINIUM\_MATH\_PH\_10 हो तो गोले का **वक्र पृष्ठ** :

 WIKINIUM\_MATH\_PH\_12 .
गोले का **आयतन** :

 WIKINIUM\_MATH\_PH\_14 .
## इन्हें भी देखें

* अर्ध गोला(Hemisphere)

## बाहरी कड़ियाँ

* एक वृत्त के क्षेत्रफल
# कार्तीय निर्देशांक पद्धति

Fig. 1 - कार्तीय निर्देशांक पद्धति. चार बिन्दु प्रकट हैं: (2,3) हरे मै, (-3,1) लाल मै, (-1.5,-2.5) नीले मै और (0,0), मूल बिन्दु, पीले में.
गणित में **कार्तीय निर्देशांक पद्धति** (अंग्रेज़ी: Cartesian Coordinate System *कार्टेशियन कॉर्डिनेट सिस्टम*), समतल मे किसी बिन्दु की स्थिति को दो अंको के द्वारा अद्वितीय रूप से दर्शाने के लिए प्रयुक्त होती है। इन दो अंको को उस बिन्दु के क्रमशः X-निर्देशांक व Y-निर्देशांक कहा जाता है। इसके लिये दो लंबवत रेखाएं निर्धारित की जाती हैं जिन्हे X-अक्ष और Y-अक्ष कहते हैं। इनके कटान बिन्दु को **मूल बिन्दु** (origin) कहते हैं। जिस बिन्दु की स्थिति दर्शानी होती है, उस बिन्दु से इन अक्षों पर लम्ब डाले जाते हैं। इस बिन्दु से Y-अक्ष की दूरी को उस बिन्दु का X-निर्देशांक या **भुज** कहते हैं। इसी प्रकार इस बिन्दु की X-अक्ष से दूरी को उस बिन्दु का Y-निर्देशांक या **कोटि** कहते है।

उदाहरण के लिये यदि किसी बिन्दु की Y-अक्ष से (लम्बवत) दूरी **a** तथा X-अक्ष से दूरी **b** हो तो क्रमित-युग्म (a,b) को उस बिन्दु का कार्तीय निर्देशांक कहते हैं।

## इन्हें भी देखिये

* गोलीय निर्देशांक पद्धति
* बेलनी निर्देशांक प्रणाली
* निर्देशांक पद्धति
* आयाम (डिमॅनशन)
# प्रधान मध्याह्न रेखा

प्रधान मध्याह्न रेखा की स्थिति (लम्बवत)
ग्रीनविच शहर में प्रधान मध्याह्न रेखा
पृथ्वी पर 0° देशान्तर पर खींची गई मध्याह्न रेखा **प्रधान मध्याह्न रेखा**, प्रधान याम्योत्तर, या ग्रीनविच रेखा कहलाती है।[*उद्धरण चाहिए*]
 दुनिया का मानक समय इसी रेखा से निर्धारित किया जाता हैं (कोरडिनेटिड युनिवर्सल टाइम -UTC)।[*उद्धरण चाहिए*]
 लन्दन के एक शहर ग्रीनविच इसी रेखा पर स्थित हैं इसलिए इसे ग्रीनविच रेखा भी कहते है। प्रधान मध्याह्न रेखा के पूर्व में स्थित 180° तक के देशान्तर, पूर्वी देशान्तर तथा पश्चिम की ओर स्थित देशान्तर, पश्चिमी देशान्तर कहलाते हैं। [*उद्धरण चाहिए*]
# अक्षांश वृत्त

पृथ्वी के कुछ अक्षांश वृत्तों को इस मानचित्र में काल्पनिक रेखाओं द्वारा दिखाया गया है
पृथ्वी के भूगोल में **अक्षांश वृत्त** (circle of latitude) ऐसी काल्पनिक पूर्व-पश्चिम रेखा होती है जो पृथ्वी पर स्थित एक ही अक्षांश (लैटिट्यूड) वाले सभी स्थानों को जोड़े। भूमध्य रेखा, आर्कटिक वृत्त, अंटार्कटिक वृत्त, कर्क रेखा और मकर रेखा अक्षांश वृत्तों के कुछ उदाहरण हैं।भूमध्य रेखीय वृत एवं किसी स्थान के बीच जो कौन बनता है उसे उस स्थान को अक्षांश कहलाता है तथा वहां से पूर्व से पश्चिम की ओर खींची गई रेखाएं अक्षांश रेखाएं कहलाती हैं। भूमध्य रेखा पृथ्वी का‌ जीरो डिग्री अक्षांश है क्योंकि यह पृथ्वी के मध्य में है और इसी जीरो डिग्री अक्षांश से ही अन्य अक्षांश गणना की जाती है। अक्षांश को मकर रेखा कहा जाता है।

## इन्हें भी देखें

* अक्षांश रेखाएँ

## सन्दर्भ
# चाप के मिनट और सैकिंड

**चापमिनट** या **आर्कमिनट** (arcminute, minute of arc) कोण (ऐंगल) का एक माप है जो एक डिग्री के १⁄६० के बराबर होता है। एक **चापसैकिंड** या **आर्कसैकिंड** (arcsecond, second of arc) एक चापमिनट का १⁄६० भाग है, यानि एक डिग्री का 1⁄३६०० भाग है। रेडियन में, एक चापमिनट  WIKINIUM\_MATH\_PH\_0 ⁄१०८०० रेडियन के बराबर और एक चापसैकिंड  WIKINIUM\_MATH\_PH\_1 ⁄६,४८,००० रेडियन के बराबर है। चापमिनट व चापसैकिंड खगोलशास्त्र, दृष्टिमिति, नेत्रविज्ञान, प्रकाशिकी, नौवहन और अन्य क्षेत्रों में प्रयोग होता है।

## इन्हें भी देखें

* चाप
* कोण
* रेडियन

## सन्दर्भ
# बेरिंग जलसन्धि

सेटलाइट द्वारा ली गई बेरिंग की खाड़ी की तस्वीर
**बेरिंग की खाड़ी** उत्तरपूर्वी एशिया और उत्तर पश्चिमी उत्तर अमेरिका को पृथक करने वाली एक खाड़ी है। यह खाड़ी दोनों महाद्वीपों को लगभग ८०० किमी के समुद्री फैलाव से जोड़ती है।
आर्कटिक महासागर और प्रसांत महासागर को जोड़ती हैं अंतर्राष्ट्रीय तिथि रेखा के समांतर बेरिंग जलसंधि स्थित है। यह रूस व आलास्का को अलग करती ह।

## बाहरी कड़ियाँ